22. ΝΟΜΟΣ υπ’ αριθ. 3457 της 19/22 Δεκ. 1955 (ΦΕΚ Α΄340) Περί τροποποιήσεως, συμπληρώσεως και καταργήσεως διατάξεων της περί εκλογής βουλευτών νομοθεσίας. Εκωδικοποιήθη δια του Β.Δ. της 13/14 Ιαν. 1956 (κατωτ.αριθ.24). Αι διατάξεις των άρθρ. 30 παρ.1 και 8-14, άρθρ.33 παρ.1,3 και 5, άρθρ. 34, άρθρ.36 παρ. 1,2,3 και 4 και εδάφ. 1 της παρ. 5, άρθρ. 37 και άρθρ. 39 επαναχθείσαι εν ισχύι δια της παρ. 1 άρθρ. 2 Νόμ. 4173/1961 (κατωτ. αριθ.28) περιελήφθησαν αντιστοίχως εις τα άρθρ. 149, 150, 151, 152, 177 και 153 της δια του Β.Δ. 531/ 1961 γενομένης κωδικοποιήσεως (κατωτ. αριθ. 29). Η διάταξις του άρθρ. 45 ως μεταβατική δεν είχε περιληφθή εις την κωδικοποίησιν του Β.Δ. της 13/14 Ιαν. 1956. Πλην αύτη έπαυσε να είναι μεταβατική δια της διαγραφής της λέξεως «προσεχών δυνάμει του άρθρ. 89 παρ. 4 Ν.Δ. 4274/1962 (κατωτ.αριθ.32) όπερ και ρητώς διατηρεί τούτο εν ισχύι ως διαμορφούται. Άρθρ.45.-Η προμήθεια βιβλίων, εντύπων, σφραγίδων, ειδών γραφικής ύλης εν γένει και άλλου παντοειδούς υλικού αναγκαιούντος δια την προπαρασκευήν και ενέργειαν των (προσεχών) βουλευτικών εκλογών, ως και πάσης φύσεως εκτυπωτικαί και άλλαι εργασίαι δύνανται να ενεργηθώσι κατά παρέκκλισιν των περί προμηθειών και εκτελέσεως έργων του Δημοσίου και περί δημοσίου λογιστικού διατάξεων, μη απαιτουμένης εξουσιοδοτήσεως της υπηρεσίας Κρατικών προμηθειών.

[Source: greek_legal_code_raptarchis | Tokens: 1151]